armvectores/hy_wikipedia_2023 huggingface dataset:
Կախարդական օղակ (նկար, Ուոթերհաուս)

«Կախարդական օղակ» (անգլ.՝ The Magic Circle),  անգլիացի նկարիչ, պրեռաֆայելիտների ուշ շրջանի կարկառուն ներկայացուցիչ Ջոն Ուիլյամ Ուոթերհաուսի նկարներից։ Այս ստեղծագործությունը հեղինակը վրձնել է 1886 թվականին։ Յուղաներկով կտավի չափերն են 183 × 127 սմ։
Այսօր «Կախարդական օղակ» ստեղծագործությունը պահպանվում և ցուցադրվում է Թեյթ բրիտանական պատկերասրահում (Լոնդոն, Միացյալ Թագավորություն)։


== Պատմություն ==
«Կախարդական օղակ» ստեղծագործությունը Թագավորական ակադեմիայում ցուցադրվել է 1886 թվականին։ Նույն թվականին այն ձեռք է բերել Թեյթ պատկերասրահը։
Այն դրական է ընդունվել քննադատների ու հասարակության կողմից։


== Նկարագիր ==
Ջոն Ուիլյամ Ուոթերհաուսը կտավի կենտրոնում պատկերել է ստեղծագործության գլխավոր հերոսին՝ միայնակ կնոջ ֆիգուրը։ Շրջապատող բնապատկերը մշուշապատ է, կարծես մտացածին է։
Հեղինակը այս նկարը ստեղծելիս առանձնահատուկ ուշադրություն է դարձրել անկյուններին։ Վհուկի  ուժը արտահայտված է նրա դեմքի վճռական արտահայտությամբ։ Կաթսայից բարձրացող ծուխը ուղղահայաց է։ Օղակից դուրս Ուոթերհաուսը ագռավներ է պատկերել։


== Ծանոթագրություններ ==


== Արտաքին հղումներ ==
johnwilliamwaterhouse.net
John William Waterhouse (The Art and Life of JW Waterhouse); Archived 2020-02-14 at the Wayback Machine.
John William Waterhouse (Comprehensive Painting Gallery)
John William Waterhouse Style and Technique
Waterhouse at Tate Britain Archived 2011-01-10 at the Wayback Machine.
Ten Dreams Galleries
John William Waterhouse in the "History of Art"
Մալոե Զախարևսկոե

Մալոե Զախարևսկոե (ռուս.՝ Малое Захарьевское), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռայխերթսհաուզեն

Ռայխերթսհաուզեն  (գերմ.՝ Reichertshausen), կոմունա Գերմանիայում՝ Բավարիա երկրամասում՝ Իլմեի Պֆաֆենհոֆեն շրջանում։ 
Ենթարկվում է Իլմեի Պֆաֆենհոֆեն շրջանին։ Բնակչությունը՝ 4923 մարդ (դեկտեմբերի 31, 2010) ։ Զբաղեցնում է 23,59 կմ² տարածք։ Պաշտոնական կոդ՝ 09 1 86 146։ Փոստային ինդեքս՝ 85293։


== Ծանոթագրություններ ==


== Արտաքին հղումներ ==
Պաշտոնական կայք
Ազ Զարիա

Ազ Զարիա, աշտարակ Միաֆարկին (Տիգրանակերտ) քաղաքում։ Ըստ ավանդության այն կառուցվել է Կոստանդին թագավորի հրամանով։ Ազ Զարիայի հետ կառուցվել է նաև Սուրբ Հակոբ եկեղեցին։


== Ծանոթագրություններ ==
Ջեյմս Մաքէվոյ

Ջեյմս Մաքէվոյ (անգլ.՝ James McAvoy, ապրիլի 21, 1979(1979-04-21), Գլազգո, Շոտլանդիա, Միացյալ Թագավորություն), շոտլանդացի դերասան։


== Վաղ տարիներ ==
Ջեյմս Մաքէվոյը ծնվել է 1979 թվականին Գլազգոյում (Շոտլանդիա)։ Երբ Ջեյմսը յոթ տարեկան էր, նրա ծնողները բաժանվեցին և որոշվեց, որ Ջեյմսի քույրը՝ Ջոյը պետք է մնա մոր հետ, իսկ նրան ուղարկեցին տատիկի և պապիկի մոտ, ովքեր Ջեյմսին շատ էին սիրում։ Ամբողջ իր երիտասարդությունը նա անցկացրել է Կաթոլիկ դպրոցում։ Ջեյմսը ցանկանում էր դառնալ քահանա, սակայն ճակատագիրը երիտասարդին դարձրեց դերասան։ Սակայն Մաքէվոյի ճակատագիրն էր դառնալ դերասան։ Հայտնի պրոդյուսեր և ռեժիսոր Դեվիդ Հեյթմանը դասերից մեկի ժամանակ պատմեց ֆիլմերի նկարահանման մասին, որը մեծ հետաքրքրություն պատճառեց երիտասարդ Ջեյմսին։ Այսպիսով, նա խնդրեց ռեժիսորին իրեն դեր տալ կինոյում։ Այսպես սկսվեց դերասանի մուտքը կինոյի ասպարեզ։ Նրա առաջին ֆիլմը եղավ «Հարևան սենյակը»։ Մաքէվոյը հեշտությամբ ընդունվեց Շոտլանդիայի երաժշտության և դրամայի համալսարան։


== Կարիերա ==
Ջեյմս Մաքէվոյը իր կարիերան սկսեց սերիալներում նկարահանվելով։ Այնուհետև նա մարմնավորեց մի ֆաունի կերպար՝ Միսթեր Թումնուս անունով «Նարնիայի ժամանակագրություններ. Առյուծը, կախարդը և զգեստապահարանը» ֆիլմում։ Դրան հաջորդեցին Լետո Արտեյդեսի դերը «Դյունի երեխաները» մինիսերիալում, Ուեսլի Գիբսոնի դերը «Ծայրահեղ վտանգավոր է» ֆիլմում, որտեղ նա խաղաց Անջելինա Ջոլիի և Մորգան Ֆրիմանի հետ։ Մաքէվոյին «Հոբիթ» ֆիլմի թեկնածու էր, սակայն դերը անցավ Մարտին Ֆրիմանին։ Չնայած դրան, նա նկարահանվեց «Քավություն» ֆիլմում Քիրա Նայթլիի հետ, «Վերջին կիրակի» ֆիլմում, որը Լև Տոլստոյի կյանքի վերջին օրերի մասին է։ 2011 թ.-ին Ջեյմսը նկարահանվեց «Իքս-մարդիկ։ Առաջին դաս» ֆիլմում, որտեղ մարմնվորեց Պրոֆեսոր Իքսի դերը։ Նաև խաղաց ֆիլմի հաջորդ մասում՝ «Իքս-մարդիկ։ Անցած ապագայի օրերը»։
2013 թ.-ին դերասանը նկարահանվեց սկանդալային էկրանավորման՝ Իրվին Ուելշի «Կեղտ» ֆիլմում։ Ֆիլմում նա շոտլանդացի դետեկտիվ է։


== Անձնական կյանք ==
Նա ապրել է իր համակուրսեցու՝ Էմմա Նելսոնի հետ։ Նրանից բաժանվելուց հետո Ջեյմսը սկսեց ալկոհոլ օգտագործել, ինչը որոշ ժամանակ նրա մոտ կարիերայում ճգնաժամ առաջացրեց։ «Անամոթ մարդիկ» սերիալում նկարահանվելու ժամանակ նա ծանոթացավ Էնն-Մերի Դաֆֆի հետ, որը Ջեյմսից մեծ էր 9 տարով։ 2006 թվականին Էնն-Մերի Դաֆֆը դարձավ նրա կինը, և նրանք 2010 թվականի հուլիսի 16-ին ունեցան մեկ որդի, որի անունը դրեցին Բրենդան։


== Ֆիլմագրություն ==


== Ծանոթագրություններ ==


== Արտաքին հղումներ ==
Մարկինա Խեմեին

Մարկինա Խեմեին (իսպ.՝ Marquina-Jeméin), քաղաք և մունիցիպալիտետ Իսպանիայում, մտնում է Բիսկայա նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Լեա Արտիբայա շրջանում։ Բնակչությունը 4950 մարդ (2010 թվականի տվյալներով)։ Տարածքը 44,79 կմ² է։ Քաղաքը պրովինցիայի վարչական շրջանից հեռու է 50 կմ։


== Պատմություն ==
Քաղաքը հիմնադրվել է 1952 թվականին։


== Պատկերասրահ ==

		
		
		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2002-04-13 at the Wayback Machine.
Վիոլետա Կոլեսնիկովա

Վիոլետա Պավլովնա Կոլեսնիկովա (Կարպ) (ռուս.՝ Виолетта Павловна Колесникова (Карп), օգոստոսի 24, 1938(1938-08-24) - մարտի 26, 2022(2022-03-26)), խորհրդային և ռուս նկարիչ-մուլտիպլիկատոր, ՌԽՖՍՀ վաստակավոր նկարիչ, Անիմացիոն կինոյի միջազգային ասոցիացիայի (անգլ.՝ «Association International du Film d'Animation», ASIFA) անդամ։


== Կենսագրություն ==
Վիոլետա Կոլեսնիկովան ծնվել է 938 թվականի օգոստոսի 24-ին։ 1956-1959 թվականներին սովորել է «Սոյուզմուլտֆիլմ» կինոստուդիային առընթեր նկարիչ-մուլտիպլիկատորների դասընթացներում, 1967-1969 թվականներին՝ Մարքսիզմ-Լենինիզմի ինստիտուտում (հայրենական և արտասահմանյան կինոյի պատմության ֆակուլտետ)։
1959 թվականից մինչև 1990 թվականը Վիոլետա Կոլեսնիկովան աշխատել է «Սոյուզմուլտֆիլմում» որպես նկարված ֆիլմերի նկարիչ-մուլտիպլիկատոր։ Միաժամանակ զբաղվել է մանկավարժական գործունեությամբ. վարել է նկարիչ-մուլտիպլիկատորների դասընթացներ «Սոյուզմուլտֆիլմին» (1972-1976), «Մուլտհեռուստաֆիլմին» (1975) առընթեր, մուլտիպլիկատոր-տիկնիկավարների դասընթաց (1981), Սցենարիստների և ռեժիսորների բարձրագույն դասընթացներ (1979-2005), աշխատել Մոսկվայի Գերասիմովի անվան կինեմատոգրաֆիայի համառուսական պետական ինստիտուտում (1989 թվականից)։
1990-1992 թվականներին եղել է նկարիչ, «Գիտություն» բաժնի խմբի ղեկավար «Розек» համատեղ ձեռնարկությունում (ԽՍՀՄ-Ճապոնիա)։
1992-1994 թվականներին եղել է «Չայրս» ձեռնարկության համակարգչային-գովազդային կենտրոնի տնօրենի տեղակալ գեղարվեստական հարցերով։
1994-2001 թվականներին եղել է «Аниматек» ընկերության գլխավոր դիզայներ, 2001թվականից՝ «Лайфмод Интерактив» կազմակերպության գլխավոր նկարիչ։
Մոսկվայի Գերասիմովի անվան կինեմատոգրաֆիայի համառուսական պետական ինստիտուտի պրոֆեսոր (2005);
ՌԽՖՍՀ-ի վաստակավոր նկարիչ (հոկտեմբերի 3, 1989)։
Ռուսաստանի Դաշնության մշակույթի նախարարության (Ռուսաստանի Դաշնության մշակույթի նախարարության գերատեսչական պարգևներով պարգևատրելու մասին) 02․12․2011 հրամանով պարգևատրվել է Ռուսաստանի Դաշնության մշակույթի նախարարության պատվավոր դիպլոմով։


== Ֆիլմագրություն ==


== Վավերագրական ֆիլմ ==
Վիոլետա Կոլեսնիկովան նկարահանվել է վավերագրական ֆիլմում․

Հրաշքների գործարան - 4 սերիա «Անիմատոր։ Երկխոսություններ մասնագիտությունների մասին »։


== Ծանոթագրություններ ==


== Գրականություն ==
Капков, Сергей Владимирович|Сергей Капков Энциклопедия отечественной мультипликации. — М.: Алгоритм, 2006. — С. 335—336. — 816 с. — 3000 экз. — ISBN 5-9265-0319-4


== Արտաքին հղումներ ==
Վիոլետա Կոլեսնիկովա (անգլ.) Internet Movie Database կայքում
Վիոլետա Կոլեսնիկովան Animator.ru կայքում
Վիոլետա Կարպը Animator.ru կայքում
Լույս (թերթ, Թեհրան)

Անվան այլ կիրառումների համար տե՛ս՝ Լույս (այլ կիրառումներ)«Լույս» երկշաբաթաթերթ, Թեհրան «Լույս», մշակութային և հասարակական երկշաբաթաթերթ (հայերեն և պարսկերեն բաժիններով)։ Լույս է տեսնում 2000 թվականի մարտից, Թեհրանում։ Անդրադառնում է իրանահայ գաղութի կյանքի հրատապ հարցերին, Հայաստանի, Արցախի և սփյուռքի իրադարձություններին։ Արտոնատերն ու գլխավոր խմբագիրն է Էդիկ Բաղդասարյանը։
Ալլահվերդի Բագիրով

Ալլահվերդի Բագիրով (ադրբ.՝ Allahverdi Teymur oğlu Bağırov), ադրբեջանցի սպա, աղդամի «Ղարաբաղ» ֆուտբոլային ակումբի նախկին գլխավոր մարզիչ, Ադրբեջանի ազգային հերոս։


== Կենսագրություն ==
Ծնվել է 1946 թվականի ապրիլի 22-ին Աղդամում (Ակնա)։ Դպրոցն ավարտելուց հետո 1965 թվականից զբաղվել է սպորտով։ Հանդիսացել է աղդամի «Ղարաբաղ» ֆուտբոլային ակումբի գլխավոր մարզիչը, նաև եղել է Ադրբեջանի ժողովրդական ճակատի անդամ։


=== Ղարաբաղյան պատերազմ ===

1990 թվականի սև հունվարի դեպքերից հետո Ալլահվերդին Աղդամում (Ակնա) կազմավորել է Աղդամի գումարտակը։ Խոջալուի արյունահեղության ժամանակ Ալլահվերդին կարողացել է փրկել շատ հայրենակիցների։

 1992 թվականի հունիսի 12-ին մասնակցել է Վարազաբուն, Դահրազ, Նախիջևանիկ, Վարդաձոր։ Նա վստահեցնում էր, որ իր գումարտակով կարող է հասնել Ստեփանակերտ։ Սակայն երբ նա մի անգամ վերադառնում էր դիրքի ստուգումից նրա մեքենան ականի վրա պայթում է։ Նա և վարորդը զոհվում են։
Ամուսնացած է եղել ունի մեկ որդի և երկու դուստր։


== Հիշատակ ==
Ադրբեջանի Հանրապետության նախագահի 1993 թվականի փետրվարի 24-ի № 476 հրամանով Ալլահվերդի Թեյմուր օղլի Բագիրովին շնորհվել է Ադրբեջանի ազգային հերոսի կոչում (հետմահու)
Թաղված է Ակնայում։


== Ծանոթագրություններ ==


== Արտաքին հղումներ ==
BAĞIROV ALLAHVERDİ TEYMUR oğlu (ադրբ.)
Օրբելի փողոց (Սանկտ Պետերբուրգ)

Օրբելի փողոց (ռուս.՝ улица Орбели), փողոց Սանկտ Պետերբուրգի Վիբորգի շրջանում։ Զուգահեռ է Էնգելսի պողոտային մինչև Սվետլանովսկի պողոտա։ Մինչև 1960 թվականը սկսվում էր Նովոռոսիյսկի փողոցից, իսկ մինչև 1970-ական թվականները հասնում էր Մանչեստերի փողոց։


== Պատմություն ==
Հաշվի առնելով գիտության զարգացման գործում ունեցած իրենց մեծ ավանդը՝ Լենքաղխորհը 1965 թվականին որոշեց Բոլշայա Օբյեզդնայա փողոցը վերանվանել Օրբելի՝ ի պատիվ խորհրդային գիտնականներ Լևոն (1882-1958) և Հովսեփ Օրբելիների (1887-1961)։


== Գեղատեսիլ վայրեր և կողմնորոշիչներ ==
Աստծո կերպարանափոխման տաճար (Լեսնոյ, Սանկտ Պետերբուրգ, Օրբելի 25)
Արծաթե լճակ
Սլովակիայի Հանրապետության գլխավոր հյուպատոսություն
«Վ. Ալմազովի անվան սրտի, արյան և էնդոկրինոլոգիայի դաշնային կենտրոն» (դաշնային պետական հաստատություն)
№ 117 միջնակարգ դպրոց (ամբողջովին վերանորոգվել է 21-րդ դարի երկրորդ տասնամյակում)
№ 105 գիմնազիա՝ Վիբորգսկի շրջանի ամենալավ ու հին դպրոցներից մեկը
Վիբորգսկի շրջանի պետական ծառայությունների տրամադրման բազմաֆունկցիոնալ կենտրոն, որը 2011 թվականին Կրթության, Առողջապահության բաժինների հետ տեղակայվել է Օրբելի փողոցի վերջում՝ Նովոռոսիյսկայա 18 հասցեում


== Ուղեգիծ ==
փողոցն սկսվում է նախկին Պեսոչնայա փողոցից
անցնում է Վ. Ալմազովի անվան սրտաբանական գիտահետազոտական ինստիտուտի և № 117 դպրոցի տարածքով
հատում է Պարխոմենկո պողոտան
հատում է Մուրինսկի 2-րդ պողոտան
Օրբելի փողոցի աջ մասից սկիզբ է առնում ակադեմիկոս Լիխաչովի անվան ծառուղին
ունի ոլորան, որի աջ մասից սկսվում է Մալայա Օբյեզդնայա փողոցը
աջից սկսվում է Ռազդելնայա փողոցը


== Գրականություն ==
Горбачевич К. С., Хабло Е. П. "Почему так названы?", 1985, стр. 272-273
Горбачевич К. С., Хабло Е. П. "Почему так названы", 1996, стр. 187-188


== Ծանոթագրություններ ==
Թեյլոր շրջան (այլ կիրառումներ)

Թեյլոր շրջան, կարող է վերաբերել՝

Թեյլոր շրջան - ԱՄՆ Այովա նահանգի 99 վարչական միավորներից մեկը
Թեյլոր շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Թեյլոր շրջան - ԱՄՆ Կենտուկի նահանգի 105 վարչական միավորներից մեկը
Թեյլոր շրջան - ԱՄՆ Ջորջիա նահանգի 159 վարչական միավորներից մեկը
Թեյլոր շրջան - ԱՄՆ Տեխաս նահանգի 254 վարչական միավորներից մեկը
Թեյլոր շրջան - ԱՄՆ Ֆլորիդա նահանգի 67 վարչական միավորներից մեկը
Գրասանո

Գրասանո (իտալերեն՝ Grassano), կոմունա Իտալիայում, Բազիլիկատա մարզում՝ Մատերա գավառում։
Բնակչությունը կազմում է 5623 մարդ (2008 թվական), բնակչության խտությունը կազմում է 141 մարդ/կմ²։ Զբաղեցնում է 41 կմ² տարածք։ Փոստային ինդեքսն է՝ 75014։ Հեռախոսային կոդը՝ 0835։
Սուրբ Ինոկենտիոն համարվում է բնակավայրի հովանավորը։ Տոնը նշվում է ամեն տարի սեպտեմբերի 22-ին։


== Արտաքին հղումներ ==
Բնակավայրի պաշտոնական կայք (իտալ.)
Կանթեղ (հանդես)

Անվան այլ կիրառումների համար տե՛ս՝ Կանթեղ (այլ կիրառումներ)«Կանթեղ», հանդեսը տպագրում է հոդվածներ գրականության, լեզվաբանության, պատմության, քաղաքագիտության, փիլիսոփայության, սոցիոլոգիայի, հոգեբանության, արվեստագիտության, իրավաբանության և մանկավարժության մասին։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Վոլոդյա Գրիգորյան (դերասան)

Անվան այլ կիրառումների համար տե՛ս՝ Վոլոդյա Գրիգորյան (այլ կիրառումներ)Վոլոդյա Հակոբի Գրիգորյան (1925, նոյեմբերի 18, Ալավերդի - նոյեմբերի 6, 2017), հայ դերասան։ ՀԽՍՀ ժողովրդական արտիստ (1978)։


== Կենսագրություն ==
Վոլոդյա Գրիգորյանը ծնվել է 1925 թվականին Լոռու մարզի Հագվի գյուղում։ Հայրը 1908 թվականից աշխատել է Ալավերդու պղնձաձուլարանում, հետագայում Ալավերդի է տեղափոխել նաև ընտանիքը։ Դպրոցն ավարտել է Ալավերդիում։ Առաջին անգամ բեմ է բարձրացել Ալավերդու պետական բանվորական թատրոնում։ Կարճ ժամանակ անց դարձել թատրոնի առաջատարը և կերպավորել խաղացանկի գրեթե բոլոր հերոսներին։ 1951 թվականին Ալավերդու բանվորական թատրոնի փակվելուց հետո աշխատել է Ստեփանավանի, այնուհետև Երևանի պատանի հանդիսատեսի թատրոններում։ Սովորել է Երևանի գեղարվեստա-թատերական ինստիտուտի դերասանական ֆակուլտետում՝ Արմեն Գուլակյանի արվեստանոցում։ Ուսումը կիսատ է թողնել և շարունակել է  դերասանական գործունեությունը Վանաձորի Հովհաննես Աբելյանի անվան դրամատիկական թատրոնում, որտեղ խաղացել է շուրջ 50 տարի՝ մինչ 1993 թվականը։ Հայ մեծանուն դերասանների` Հրաչյա Ներսիսյան, Ավետ Ավետիսյան, Վահրամ Փափազյան և ուրիշների հետ։ Սերտ ու բարեկամական կապեր է ունեցել հատկապես Փափազյանի հետ՝ արժանանալով նրա բարձր գնահատականին։ Վոլոդյա Գրիգորյանը համարվում է Վահրամ Փափազյանի լավագույն կասիոներից մեկը։ 1970-ին հիմնադրել է ՀԹԳՄ Կիրովականի բաժանմունքը և դրան կից դերասանական ստուդիան, որը կարևոր նշանակություն ունեցավ հանրապետության երրորդ քաղաքում և ընդհանրապես Լոռում դերասնական կադրերի նախանական պատրաստության գործում։ Ստուդիականների մեծ մասը համալրեցին Վանաձորի Հովհ. Աբելյանի անվան պետթատրոնի արտիստակամ կազմը։ Նախաձեռնել և համախոհների հետ հիմանդրել է նաև (1979 թ.) «Թատերական Լոռի փառատոնը, որը գործում է մինչև օրս։ Վոլոդյա Գրիգորյանը երկար տարիներ ղեկավարել է նաև Կիրովականի Երկաթուղայինների ակումբի ժողովրդական թատրոնը, ինքնագործ դերասանների հետ բեմադրելով մի քանի տասնյակ ներկայացումներ։ Ներկայացումներ է բեմադրել նաև Աբելյանի անվան թատրոնում։
Ալավերդու, Վանաձորի, Ստեփանավանի և Երևանի Պատանի Հանդիսատեսի թատրոններում։   Վոլոդյա Գրիգորյանը կերտել է շուրջ 200 կերպարներ`

Ֆերդինանդ (Շիլլեր «Ավազակներ»)
Դավիթ Կոպերֆիլդ (Չարլզ Դիքքենս «Դավիթ Կոպերֆիլդ»)
Սեյրան (Շիրվանզադե «Նամուս»)
Մակբեթ (Շեքսպիր «Մակբեթ»)
Ռիչարդ Երրորդ (Շեքսպիր «Ռիչարդ Երրորդ»)
Քեբըթ (Յուջին Օ Նիլ «Սերը ծփիների տակ»)
Բաղդասար (Հ.Պարոնյան «Բաղդասար աղբար»)
Մանուկ Աղա (Հ.Պարոնյան «Մեծապատիվ մուրացկաններ»)
Կոլոմիյցեվ (Մաքսիմ Գորկի «Վերջինները»)
Եզոպոս (Գ.Ֆիգեյրետո «Եզոպոս»)
Բոռ (Ա.Վոյնիչ «Բոռ») և այլն։Նկարահանվել է նաև ֆիլմերում՝

«Հեծյալը, որին սպասում էին»
«Հրդեհ»


== Մրցանակներ և պարգևներ ==
ՀԽՍՀ վաստակավոր արտիստ, 1967
ՀԽՍՀ ժողովրդական արտիստ, 1978
Ալավերդու պատվավոր քաղաքացի
Արտավազդ մրցանակ, 2014


== Ծանոթագրություններ ==
3. «Ապրելն ինքնին երջանկություն է(չաշխատող հղում)»
Գլեմ ռոք

Գլեմ ռոք (անգլ.՝ glam rock), նաև գլիթեր ռոք (անգլ.՝ glitter rock), ռոք երաժշտության ժանր, որը ծագել է Մեծ Բրիտանիայում 1970-ականների սկզբին և դարձել է այդ տասնամյակի առաջին կեսի գերիշխող ժանրերից մեկը։ Գլեմ ռոք kատարողների համար բնորոշ էին վառ կերպարներ` արտահայտված թատերական էֆեկտիվության և էկզոտիկ տարազների, վառ դիմահարդարի և անդրոգեն տեսքի միջոցով։ Երաժշտական առումով գլեմ-ռոքը միատարր չէր՝ համատեղելով Ռոքնռոլը, Հարդ ռոքը, արտռոքն և էստրադան։
ԽՍՀՄ-ում գլեմ ռոք կատարող ամենահայտնի խմբերը եղել են «Բաստիոնը» (Օդեսա), «Գորկու այգին» (Մոսկվա) և «Դիկլոֆոսը» (Ռիգա)։


== Կինո ==
Գլեմ ռոքի դարաշրջանը և փիլիսոփայությունը պատկերող ամենահայտնի ֆիլմեր։

Բրայան դե Պալմա «Դրախտի ուրվական»
Ռոքի Հորրի սարսափի շոու
«Born To Boogie»
Դեվիդ Բոուի «Ziggy Stardust and the Spiders from Mars» (1973)
Հարի Գլիտեր «Remember Me This Way» 
«Slade in Flame»
«Final Programme» (1973)
«Oz» (1976)
«Սև Լուսին» (1975)
«Side By Side» (1975)
«Never too Young to Rock» (1975)
«Kiss Meets the Phantom of the Park» (1978)
«Դետրոիտ ռոքի քաղաք» (1999)


== Արտաքին հղումներ ==
Նեոնային լույսեր-Ռուսաստանի առաջին գլեմ ռոքի համայնքը
A History of UK Glam Rock


== Ծանոթագրություններ ==
Ուղիղ Քոմփթոնից (ֆիլմ)

«Ուղիղ Քոմփթոնից» (անգլ.՝ Straight Outta Compton), 2015 թվականին նկարահանված ամերիկյան կենսագրական դրամա, որի հիմքում ընկած է իրական պատմություն։ Պատմում է «N.W.A» հիփ հոփ համույթի վերելքի և անկման մասին։ Ֆիլմի վերնագիրը վերցված է համույթի «Straight Outta Compton» դեբյուտային ալբոմց։ Գլխավոր դերերում հանդես են գալիս Օ'Շի Ջեքսոն կրտսերը (հոր՝ Այս Քյուբի դերում), Ջեյսոն Միտչելը (Իզի Ի-ի դերում), Քորի Հոքինզը (Դոկտր Դրեի դերում) և Փոլ Ջիամատին (համույթի մենեջեր Ջերի Հելերի դերում)։ Ֆիլմի համապրոդյուսերների շարքում են Այս Քյուբը, Դոկտր Դրեն, Իզի Ի-ի այրի Տոմիկա Վուդս-Ռայթը, ինչպես նաև խորհրդատվական աշխատանքներ են տարել «N.W.A»-ի անդամներից Էմ Սի Ռենը և Դի Ջեյ Յելլան։
Ֆիլմի պրեմիերան կայացել է 2015 թվականի օգոստոսի 14-ին՝ համաշխարհային կինովարձույթում հավաքելով շուրջ 201 միլիոն ԱՄՆ դոլար։ Բազմաթիվ մրցանակների շարքում, առաջադրվել է Ակադեմիայի մրցանակի՝ «Լավագույն օրիգինալ սցենար» անվանակարգում։


== Դերերում ==
Ջեյսոն Միտչել - Իզի Ի
Քորի Հոքինզ - Դոկտր Դրե
Օ'Շի Ջեքսոն կրտսեր - Այս Քյուբ
Ալդիս Հոլջ - Էմ Սի Ռեն
Նիլ Բրաուն կրտսեր - Դի Ջեյ Յելա
Փոլ Ջիամատի - Ջերի Հելեր
Քորի Ռեյնոլդս - Դի Ջեյ Լոնզո Ուիլյամս
Ալեքսանդրա Շիփ - Քիմ
Անջելա Էլեյն Գիբս - Դորիս Ջեքսոն
Քիթ Ստենֆիլդ - Սնուփ Դոգ
Մարկ Ռոս - Թուփաք Շակուր
Ֆ. Գարի Գրեյ - Ռադիոհաղորդավար
Շելդոն Սմիթ - Ուորեն Ջի
Կարա Պատերսոն - Տոմիկա Վուդս


== Ծանոթագրություններ ==


== Արտաքին հղումներ ==
Պաշտոնական կայք Archived 2021-06-30 at the Wayback Machine. (անգլ.)
Արտյոմ Մելքոնյան

Արտյոմ Սերգոյի Մելքոնյան (1931), հայ խորհրդային այգեգործ։ Գյուղատնտեսական գիտությունների դոկտոր (1972 թ.), պրոֆեսոր (1973 թ.)։


== Կենսագրություն ==
Ավարտել է Հայկական գյուղատնտեսական ինստիտուտը (1954 թ.)։ Եղել է ՀԽՍՀ գյուղատնտեսության մինիստրի (1972 թ.) և ՀԿԿ Կենտկոմի գյուղատնտեսության բաժնի վարիչի տեղակալ (1972—1974 թթ.), 1974—1980 թվականներին՝ Խաղողագործության, գինեգործության և պտղաբուծության հայկական ԳՀԻ-ի տնօրեն։ 1981 թվականից ՀԽՍՀ պտուղ-բանջարեղենի տնտեսության մինիստրի առաջին տեղակալն է։ Գիտական աշխատանքները վերաբերում են խաղողի վազի կենսաբանական պրոցեսների կարգավորման, բերքատվության բարձրացման, այգեգործության ինտենսիվացման, ինչպես նաև Հայաստանի կիսաանապատային քարքարոտ հողերում խաղողի այգիների մշակության առավել արդյունավետ եղանակների ներդրման և այլ հարցերին։ Իտալիայի խաղողագործության և գինեգործության ակադեմիայի թղթակից անդամ (1977 թ.)։ ՍՄԿԿ անդամ 1958 թվականից։


== Պարգևներ ==
Պարգևատրվել է ժողովուրդների բարեկամության, «Պատվո նշան» շքանշաններով։
(7665) Պուտիգնանո

(7665) Պուտիգնանո (անգլ.՝ Putignano), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 11-ին Վինչենցո Կազուլիի կողմից Կոլևերդեյում։
Միջին հեռավորությունը Արեգակից կազմում է 2,882744 ա. մ., առավելագույնը մոտենում է 2,7248 ա. մ. հեռավորության վրա և հեռանում 3,0407 ա. մ.։ Արեգակի շուրջ մեկ ամբողջական պտույտ է կատարում 1787,75 երկրային օրվա ընթացքում, իր ուղեծրով շարժվելով միջինում 0,20137 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7665) Պուտիգնանո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կենտրոնական քոլեջ

Կենտրոնական քոլեջ կամ Կենտրոն քոլեջ (անգլ.՝ Centre College) մասնավոր հումանիտար համալսարան Դենվիլում, Կենտուկի, ԱՄՆ։
Հիմնադրվել է 1819 թվականին Պրեսբիտերյան եկեղեցու առաջնորդների կողմից։ 2012 թվականին ամերիկյան ամսագրի անգլ.՝ US News & World Report վարկանիշում քոլեջը զբաղեցրել է 42-րդ տեղը ԱՄՆ-ի հումանիտար համալսարանների շարքում։ 2011 թվականին Ֆորբս անգլ.՝ Forbes ամսագիրը քոլեջը դասեց ամերիկյան համալսարանների շարքում 34-րդ տեղում։
Քոլեջի շրջանավարտներն են եղել Միացյալ Նահանգների երկու փոխնախագահներ, Միացյալ Նահանգների գլխավոր դատավոր, 13 սենատորներ, 43 ներկայացուցիչների պալատի անդամներ և 11 նահանգապետ։


== Ուսանողական կյանք ==
Կենտրոնական քոլեջի ուսանողների մոտ 96% ապրում է համալսարանում և մասնակցում աթլետիկայի, ակադեմիական կազմակերպությունների, ուսանողական կառավարության և կամավորական աշխատանքների։ Կան մոտ 100 ակումբներ, ընկերություններ, թիմեր և այլ պաշտոնական և ոչ ֆորմալ խմբեր։ Համալսարանում տարեկան տեղի է ունենում ավելի քան 2000 միջոցառում։ 2016 թվականին ուսանողական էթնիկ բազմազանությունը կազմում էր 3,3% ասիացի կամ ասիամերիկացի, 4,6% սև կամ աֆրոամերիկացի, 2,3% իսպանախոս կամ լատինաամերիկացի, 3% երկու կամ ավելի ռասա և 80% սպիտակամորթներ։


== Ծանոթագրություններ ==


== Արտաքին հղումներ ==
Официальный сайт
Официальный сайт Norton Center for the Arts
Պաու Բրազիլ (Բաիա)

Պաու Բրազիլ (Բաիա) (պորտ.՝ Pau Brasil), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա նահանգի հարավային մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 10 765 մարդ՝ 2006 թվականի տվյալներով։ Գրավում է 609,505 կմ2 տարածք։ Բնակչության խտությունը՝ 17,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 29.035.881,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.457,96 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,600 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ռուժանի պալատ

Ռուժանի պալատ (բելառուս․՝ палац у Ружанах)՝ 17-18 -րդ դդ. ճարտարապետական հուշարձան Բելառուսի Ռուժանի գյուղում։


== Պատմություն ==
Ռուժանի պատմությունը սկսվում է 16-րդ դարից։ Ծառայել է որպես Լև Սապեգայի պալատ, որի շինարարությունն ավարտվել է 1602 թվականին։ Սապեգայի նստավայրն ավերվել է Լիտվական դքսության ներիշխանական պայքարի ժամանակ Michał Serwacy Wiśniowiecki-ի կողմից 1700 թ.։ 1770 թ. Ալեքսանդր Միխայիլ Սապեգան վերականգնել է պալատը որպես նեոդասական բնակավայր սաքսոն ճարտարապետ Ժան Սամուել Բեքերի կողմից։ Բեքերը նախագծել է նաև տեղական եկեղեցին (վերակառուցվել է 1850 թ.)։
Ստանիսլավ II-ի 1784 թ. այցելության ժամանակ պալատի կառուցման աշխատանքները դադարեցվեցին։ 1831 թ. Նոյեմբերյան հեղափոխության ժամանակ Սապեգա կալվածքն ազգայնացվեց։ Երեք տարի անց այն վաճառվեց և շահագործվեց իբրև ալրաղաց ու հողմաղաց։
1914 թ. գործարանի աշխատակիցներն անզգուշորեն հրդեհի մատնեցին պալատը։ Առաջին համաշխարհային պատերազմի և ֆինանսական դժվարությունների պատճառով շինության վերականգնողական աշխատանքները ձգձգվեցին մինչև 1930 թ.։ Սակայն 15 տարի անց մասամբ վերականգնված կառույցը կրկին ավերակների վերածվեց Երկրորդ համաշխարհային պատերազմի տարիներին։
Պալատի զարդանախշերով դուռը մնացել է կանգուն և վերականգնվել է։


== Պալատի տիրակալներ ==
1602-1633 թթ. - Լև Իվանի Սապեգա
1633-1635 թթ. - Յան Ստանիսլավ Սապեգա
1635-1656 թթ. - Կազիմիր Լև Սապեգա
1656-1665 թթ. - Պավել Յան Սապեգա
1665-1686 թթ. - Լև Բազիլ Սապեգա (Պավել Յան Սապեգայի որդին)
1686-1720 թթ. - Կազիմիր Պավել Յան Սապեգա
1720-1732 թթ. - Եժի Ստանիսլավ Սապեգա
1732 թ.-? - Քրիստինա Ռոզա Սապեգա
?-1793 թ. - Ալեքսանդր Միխայիլ Սապեգա
1793-1829 թթ. - Գեներալ Ֆրանցիշեկ Սապեգա
1829-1834 թթ. - Եվստաֆի Կաետան Սապեգա


== Պատկերասրահ ==

		
		
		
		
		
		
		


== Գրականություն ==
Roman Aftanazy, Różana,  Dzieje rezydencji na dawnych kresach Rzeczypospolitej, հ. 2. Województwa Brzesko-Litewskie, Nowogródzkie, Асалінэюм, «Zakład Narodowy imienia Ossolińskich», 1992 — 470 էջ, ISBN 9788304037014։
Тамара Габрусь, Анатоль Кулагін, Юры Чантурыя, Міхась Ткачоў, Ружанскі палац,  Страчаная спадчына, Беларусь, 2003 — 351 էջ, ISBN 985-01-0415-5։
Федорук А.Т., Ружаны,  Старинные усадьбы Берестейщины, Беларусь, 2004 — 576 էջ, ISBN 985-11-0305-5։
Тамара Габрусь. Ружанскі палацавы комплекс // Літаратура/Архітэктура Беларусі։ Энцыкляпэдычны даведнік


== Ծանոթագրություններ ==


== Արտաքին հղումներ ==
Photos at Radzima org. (անգլերեն)
Photos at Globus (ռուս.)
Belarus Guide (անգլերեն)
Unofficial Ruzhany site (ռուս.)
Палацавы комплекс Сапегаў(ռուս.) на «Глобус Беларусі»
Старыя фатаздымкі палацу Сапегаў(անգլ.)
Ружаны: палац Сапегаў
Կիրովի փողոց (այլ կիրառումներ)

Կիրովի փողոց հասկացությունը կարող է վերաբերել.

Կիրովի փողոց (Յալթա)
Կիրովի փողոց (Կրասնի Սուլին)
Կարապչով (գյուղ, Գլիբոկայայի շրջան)

Անվան այլ կիրառումների համար տե՛ս՝ ԿարապչովԿարապչով (ուկրաիներեն՝ Карапчів), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Կարապչով գյուղում բնակվում էր 2 092 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարություն Զաքիև

Հարություն Խաչատուրի Զաքիև (Զաքյան) (մարտի 24, 1874(1874-03-24), Նոր Նախիջևան, Եկատերինոսլավի նահանգ, Ռուսական կայսրություն - հունվարի 25, 1945(1945-01-25), Երևան, Հայկական ԽՍՀ, ԽՍՀՄ), ճարտարապետ, ԵՊՀ և ԵՊԻ պրոֆեսոր։ Հայաստանի ճարտարապետների միության անդամ (1935)։


== Կենսագրություն ==
1908 թվականին ավարտել է Ռիգայի պոլիտեխնիկական ինստիտուտը։ 1908-1910 թվականներին Ռիգայում նախագծել և կառուցել է Բլյումի ռեալական դպրոցը, «Եղբայրական օգնություն» ընկերության տունը։
1917 թվականին եղել է Դոնի Ռոստովի քաղաքագլուխ։ 1928 թվականից բնակվել է Երևանում։ 1928-1930 թվականներին դասավանդել է Երևանի պետական համալսարանում, եղել ԵՊՀ շինարարական ֆակուլտետի ամբիոնի վարիչը, 1930-1945 թվականներին՝ ԵՊԻ շինարարական ֆակուլտետի դեկան։ 1930-ական թվականներին եղել է Երքաղշինհսկողության նախագահ,
1930-1932 թվականներին՝ Ալեքսանդր Թամանյանի օգնականը (Երևանի օպերայի և բալետի թատրոնի, Անատոմիկումի շենքերի շինարարության ղեկավար)։ Եղել է ԵՊԻ կազմակերպիչներից, Հայաստանում շինարարական նոր տեխնիկայի ներդնողներից։


== Ստեղծագործություններ ==

Հարություն Զաքիևի նախագծերով Նոր Նախիջևանում և Դոնի Ռոստովում կառուցվել են՝

Ալաջալովի, Անտոնովի, Սրապիոնովի տները, 1910-1912
Առևտրի աշխատողների ակումբը (այժմ՝ Սպայի տուն), 1912-1915
«Պալաս-Օթել» և «Ինտերնացիոնալ» հյուրանոցներ, 1914-1915
«Աշխատասիրություն» ընկերության տունը, 1915
Սարգիս Կիստովի եկամտաբեր տունը (այժմ՝ համալսարան), 1916-1919
Իգական գիմնազիան (Թագուշ Գրիգորի Բերբերովայի գիմնազիա), 1915
Երևանում՝ թիվ 3 հիվանդանոց
Շիրմանի եկամտաբեր տուն


== Գրականություն ==
Донская Армения. Вып.1. Ростов-на-Дону, 2007, ISBN 5 901377-18-4.


== Ծանոթագրություններ ==
Նեստերնոե

Նեստերնոե (ուկրաիներեն՝ Нестерне), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1699 թվականին։
2001 թվականի տվյալներով Նեստերնոե գյուղում բնակվում էր 188 մարդ։ Բնակավայրը զբաղեցնում է 0,61 կմ² տարածք։ Բնակչության խտությունը կազմում էր 308,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոլմ-Ժիրովսկի շրջան

Խոլմ-Ժիրովսկի շրջան (ռուս.՝ Холм-Жирковский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1929 թվականին։ Վարչական կենտրոնը՝ Խոլմ-Ժիրկովսկի։


== Աշխարհագրություն ==
Շրջանի տարածքի մակերեսը կազմում է 2033,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 10943 մարդ։ Բնակչության խտությունը կազմում էր 5,38 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բանիոս դե Ռիո Տոբիա

Բանիոս դե Ռիո Տոբիա (իսպ.՝ Baños de Río Tobía), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Անգիոնա շրջանի (կոմարկայի) կազմի մեջ։ Զբաղեցնում է 17,59 կմ2 տարածք։ Բնակչությունը կազմում է 1727 մարդ (2010 թվականի տվյալներով)։ Գտնվում է պրովինցիայի վարչական կենտրոնից 9 կմ հեռավորության վրա։
Քաղաքի հովանավորը սուրբ հրեշտակապետ դա լոս Պարալեսն է։


== Արտաքին հղումներ ==
Baños on-line
CP San Pelayo Archived 2006-05-16 at the Wayback Machine.
Ճանապարհ դեպի կրկես

Ճանապարհ դեպի կրկես, 1963 թվականին «Հայֆիլմ» կինոստուդիայում ստեղծված հայկական ֆիլմ, որը նկարահանվել են ռեժիսորներ Հենրիկ Մալյանն ու Լևոն Իսահակյանը Լեոնիդ Ենգիբարյանի ստեղծագործական ինքնակենսագրության մոտիվներով։ Վերջինս էլ կատարել է գլխավոր դերը։


== Սյուժե ==
Ֆիլմը, որ նկարահանվել է Երևանի կրկեսում, պատմում է տաղանդավոր երիտասարդի՝ Լեոնիդի մասին, որը հարգված պրոֆեսոր Ենգիբարյանի կրտսեր որդին է։ Նա ցանկանում է ծաղրածու դառնալ, ինչն արժանանում է ծնողների վրդովմունքին։ Կրկեսում աշխատելու Լեոնիդի առաջին փորձերը ձախողվում են, որովհետև այնտեղ  աշխատանք ստանալուց հետո նա սկսում է զբաղվել կողմնակի գործերով , իսկ երեկոյան որոշում է հանդես գալ որպես ծաղրածու, սակայն պատրաստ չլինելով՝ բոլորին հիասթափեցնում է։ Գիշերը նա որոշում է հեռանալ կրկեսից, գնում է գեղարվեստական տնօրենի աշխատասենյակը, որտեղ հավաքվել էին կրկեսի արտիստները։ Տնօրենն ասում է, որ Լեոնիդը տաղանդ չունի, բայց ակրոբատ Իրինան դեմ է արտահայտվում նրա խոսքերին։ Գեղարվեստական տնօրենը որոշում է գնալ Լեոնիդի տուն՝ նրա հետ խոսելու, սակայն նրա տանը ծնողներն էին, որոնք սկսում են նախատել տնօրենին։ Հեռանալով տնից՝ Լեոնիդը շրջում է երկրում նախապատրաստվել իր հաջորդ ելույթին։ Արդյունքում նա իր աշխատասիրության ու տաղանդի շնորհիվ դառնում է ծաղրածու՝ արժանանալով հանդիսատեսի հիացմունքին։


== Դերերում ==
Լեոնիդ Ենգիբարով – Լեոնիդ
Իրինա Շեստուա – Իրա
Իզաբելլա Դանզաս – մայր
Հայկ Դանզաս – հայր
Վարդուհի Վարդերեսյան – Մարո
Կարպ Խաչվանքյան – Աշոտ
Վլադիմիր Թաթոսով – Խաչյան
Գեն – Թարյան
Ս. Իսահակյան – կենդանիներ վարժեցնող
Բ. Ասատուրյան, Լ. Ասատուրյան – երկվորյակ եղբայրներՖիլմում նկարահանվել է նաև հայկական կրկեսի կոլեկտիվը։


== Նկարահանող անձնակազմ ==
Սցենարի հեղինակ՝ Ալեքսանդր Յուրովսկի
Բեմադրող ռեժիսորներ՝ Լևոն Իսահակյան, Հենրիկ Մալյան
Բեմադրող օպերատոր՝ Ժիրայր Վարդանյան
Բեմադրող նկարիչ՝ Ստեփան Անդրանիկյան
Կոմպոզիտոր՝ Կոնստանտին Օրբելյան
Հնչյունային օպերատոր՝ Ռոլանդ Ղազարյան
Զգեստների նկարիչներ՝ Մարինա Ասլամազյան, Վալենտին Պոդպոմոգով
Երգերի տեքստի հեղինակ` Գ. Ռեգիստան
Երկխոսությունները` Ա. Գալիևի
Ռեժիսորներ՝  Հարությունյան, Յա. Քոչարյան
Գրիմը՝ Վ. Ասատրյանի
Երկրորդ օպերատոր՝ Պ. Գալստյան, Ս. Սողոմոնյան
Համակցված նկարահանումներ
Օպերատոր՝ Ն. Իլյուշին
Նկարիչ՝ Վ. Դյոմինսկի
Ռեժիսորի օգնական՝ Ժ. Հունանյան
Օպերատորի օգնականներ՝ Ս. Իսրայելյան, Ա. Մդինարաձե
Նկարչի օգնականներ՝ Մ. Առաքելյան, Մ. Գիզգիզյան
Մոնտաժող՝ Վ. Հայկազյան
Խմբագիր՝ Կ. Քալանթար
Տնօրեն՝ Ա. Մելիք-Սարգսյան


== Ծանոթագրություններ ==


== Գրականություն և արտաքին հղումներ ==
«Ճանապարհ դեպի կրկես» ֆիլմը Յութուբում
«Путь на арену»(անգլ.) ֆիլմը Internet Movie Database կայքում
Журнал «Советский экран», 1964, №??, С.??
Журнал «Экран». — Изд-во «Искусство», 1964. — №??. — С.152-153, 265. (материал о фильме и упоминание его высокой оценки на фестивале советского кино в Эфиопии)
Журнал «Искусство кино», 1965. — № 7-12. — С.??.
Левон Акопович Брутян Радость творчества. — Армянское театральное об-во, 1979.
Рудольф Евгеньевич Славский Леонид Енгибаров. — Изд-во «Искусство», 1989.
Владимир Татосов А мне летать охота.... — Русская коллекция, 2005. — С. 94-95. (о съёмке фильма)
Фёдор Раззаков Самый добрый клоун: Юрий Никулин и другие.... — 2015. — С. 209. — ISBN 9785457062450
363

363 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 363 թվականն է, 
IV դարի 63-րդ տարին։


== Դեպքեր ==
Հովիանոսը Իրանի հետ հաշտություն է կնքում երեսուն տարով (մինչև 393 թ.), որը համարվում է «ամոթալի»։


== Ծնունդներ ==


== Մահեր ==
Երրորդ համաշխարհային տեսություն

Երրորդ համաշխարհային տեսություն, քաղաքական տեսություն, որ ներկայացվել է Լիբիայի ղեկավար Մուամմար ալ-Կադդաֆիի կողմից՝ 1975 թվականին հրատարակված «Կանաչ գրքում»։ Այնտեղ ներկայացվել է Ջամահիրիա կառավարման ձևը։
«Կանաչ գրքում» Մուամմար ալ-Կադդաֆին փորձում է արդարության հասնել «Երրորդ համաշխարհային տեսության» հիման վրա հետևյալ երեք ճանապարհներով.

Լուծել ժողովրդավարության խնդիրները` ուժեղացնելով ժողովրդական զանգվածներին, այդ զանգվածների արդարացի ներկայացուցիչ համարվող հանձնաժողովների ու համագումարների միջոցով։
Լուծել տնտեսական խնդիրները սոցիալիստական գաղափարներով, հիմնելով նոր սոցիալիստական հասարակություն։
Հանրային ոլորտը «Երրորդ համաշխարհային տեսության» համակարգում, ընդգրկելով զանազան կենսական և սոցիալական ոլորտներ, այդ թվում կանայք, կրթության համակարգը, սպորտի և ընդհուպ մինչև աշխարհի լեզուների միաձուլման գաղափարը։


== Ծանոթագրություններ ==
Թշնամիներ փոքր քաղաքից

Թշնամիների փոքր քաղաք (կորեերեն՝ 이장과 군수), հարավկորեական ֆիլմ, որը թողարկվել է 2007 թվականին։


== Սյուժե ==
Չո Չոն Սամը և Նո Դե Գյուն հին ընկերներ են, ովքեր միասին հաճախել են նույն տարրական դպրոցը։ Նրանց դպրոցական օրերին, Չոն Սամը դասարանի ավագն էր, իսկ Դե Գյուն նրա օգնականը։ Քսան տարի անց նրանք տեղերով փոխվում են՝ Չոն Սամը դառնում է ֆերմեր իր հայրենի գյուղում, իսկ Դե Գյունը ընտրվել է նահանգի ղեկավար։ Սկզբում Չոն Սամը իր հին ընկերոջը խնդրում է ծրագրեր ձեռնարկել գյուղի զարգացման համար, բայց խնդրանքները մերժվում են։ Հետո, Դե Գյուն ծրագրում է կառուցել վտանգավոր թափոնների օգտագործման արտադրմաս։ Չոն Սամը որոշում է նրա դեմ պլան ծրագրել և հին ընկերները դառնում են թշնամիներ։


== Դերասանական կազմ ==
Չա Սընգ Վոն - Չո Չոն Սամ
Յու Հե Ջին - Նո Դե Գյու
Բյոն Հի Բոն
Չոի Ջոնգ Վոն
Բե Իլ Ջիբ
Ման Իլ Վու
Ջոն Վոն Ջու
Լի Ջե Գու
Կիմ Ընգ Սու - պարոն Կիմ
Լի Վոն Ջոն
Յոմ Ջոն Ահ


== Թողարկում ==
Ֆիլմը թողարկվել է Հարավային Կորեայում, 2007 թվականի մարտի 29-ին և առաջին շաբաթը ունեցավ 440,516 դիտորդ։ Հարավային Կորեայում ֆիլմը ընդհանուր քանակով ունեցավ 1,269,142 դիտորդ, շահույթը կազմելով 8,095,062 դոլլար։


== Կարծիքներ ==
Հիմնականում ֆիլմը ունեցել է դրական կարծիքներ։ The Korea Times թերթի քննադատ Կիմ Տե Ջոնը ընդգծել է ֆիլմի զվարճալի լինելը և հաճելի սաունդթրեքը։


== Ծանոթագրություններ ==
Պլեխտինո

Պլեխտինո (ռուս.՝ Плехтино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերկաչի (գյուղ, Միրգորոդի շրջան)

Անվան այլ կիրառումների համար տե՛ս՝ ԴերկաչիԴերկաչի (ուկրաիներեն՝ Деркачі), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Դերկաչի գյուղում բնակվում էր 171 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռադուզա

Ռադուզա (իտալերեն՝ Raddusa)՝ կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 3531 մարդ, 2008 թվականի տվյալներով բնակչության խտությունը կազմում է 154 մարդ/կմ²։ Զբաղեցնում է 23 կմ² մակերես տարածք։ Փոստային ինդեքսն է՝ 95040։ Հեռախոսային կոդը՝ 095։
Բնակավայրի հովանավորն է համարվում սուրբ Իոսիֆ։ Քաղաքի տոնը նշվում է սեպտեմբերի 19-ին։


== Արտաքին հղումներ ==
http://www.comune.raddusa.ct.it/ Archived 2006-08-23 at the Wayback Machine.
Աստերոիդների ցանկ (99901-100000)

Աստերոիդների ցանկ (99801-99900)  • Աստերոիդների ցանկ  • Աստերոիդների ցանկ (100001-100100)
 Աստերոիդների ցանկ (99801-99900)  • Աստերոիդների ցանկ  • Աստերոիդների ցանկ (100001-100100)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Մեեբե (այլ կիրառումներ)

Մեեբե անունը կամ տերմինը կարող է վերաբերել հետևյալ հոդվածներին․

Մեեբե - գյուղ Էստոնիայի Կիհելկոննա շրջանի կազմում։
Մեեբե - գյուղ Էստոնիայի Տոռգու շրջանի կազմում։
Ջեսիկա Քեփշոու

Ջեսիկա Քեփշոու (անգլ.՝ Jessica Brooke Capshaw, օգոստոսի 9, 1976(1976-08-09), Քոլամբիա, Միսսուրի, ԱՄՆ), ամերիկացի դերասանուհի, որն առավել հայտնի է «Կրքի անատոմիա» սերիալում խաղացած բժիշկ Արիզոնա Ռոբինսի դերով։


== Վաղ տարիներ ==
Ջեսիկա Քեփշոուն ծնվել է 1976 թվականի օգոստոսի 9-ին Միսսուրի նահանգի Կոլումբիա քաղաքում։ Նրա մայրը՝ Քեյթ Քեփշոուն հայտնի դերասանուհի և պրոդյուսեր էր, իսկ հայրը՝ Ռոբերտ Քեփշոուն՝ առևտրային, մարքեթինգային և դպրոցի տնօրեն։ Ջեսիկայի ծնողները բաժանվել են, երբ նա երեք տարեկան էր։ Ջեսիկան Սթիվեն Սփիլբերգի խորթ աղջիկն էր, ում հետ նրա մայրը ամուսնացել է 1991 թվականի հոկտեմբերի 12-ին։
Ջեսիկա Քեփշոուն 1994 թվականին ավարտել է Harvard-Westlake School-ը, իսկ 1998 թվականին՝ Բրաունի համալսարանը, որտեղ ստացել է անգլիական գրականության ոլորտի բակալավրի աստիճան։ Այնուհետև Լոնդոնում նա դերասանական դասեր է վերցրել Դրամատիկական արվեստի թագավորական ակադեմիայում։


== Կարերիա ==
Ջեսիկա Քեփշոուն իր դերասանական կարերիան սկսել է Բրաունովի համալսարանում սովորելիս՝ մասնակցելով «Կատուն շիկացած տանիքին» և «Արկադիա» բեմականացումներին։ 1997 թվականին մեծ էկրանին «Մորեխ» ֆիլմում կայացել է նրա առաջնաելույթը։ Այնուհետև նա խաղացել է «Սիրո նամակ», իսկ 1999 թվականին որպես հատուկ հրավիրված դերասանուհի նկարահանվել է «Շտապ օգնություն» հեռուստասերիալում։
Առաջին անգամ Քեփշոուն կանոնավոր դերասանուհի է եղել «Խաղից դուրս» կատակերգական սերիալի 1999-2000 թվականների եթերաշրջնում։ Դրանից հետո միացել է «Փորձաշրջան» իրավական դրամայի վերջին երկու եթերաշրջաններին, իսկ 2009 թվականին «Կրքի անատոմիա» սերիալում ստացել է բժիշկ Արիզոնա Ռոբինսի դերը։ Սկսած վեցերորդ եթերաշրջանից՝ բարձրացվել է մինչև հիմնական կազմ։


== Անձնական կյանք ==
2004 թվականի մայիսի 22-ին Քեփշոուն ամուսնացել է «Առողջ երեխա, Առողջ աշխարհ» ոչ առևտրային կազմակերպության գլխավոր տնօրեն Քրիստոֆեր Գևիգանի հետ։ Ամուսիններն ունեն չորս երեխա։ Մեկ որդի՝ Լյուք Հադսոն Գևիգան (ծնված 2007 թվականի սեպտեմբերի 8-ին) և երեք դուստր՝ Իվ Օգոստե Գևիգան (ծնված 2010 թվականի հոկտեմբերի 20-ին), Փոփի Ջեյմս Գևիգան (ծնված 2012 թվականի հունիսի 20-ին) և Ջոզեֆին Քեյթ Գևիգան (ծնված 2016 թվականի մայիսի 2-ին)։


== Ֆիլմագրություն ==


== Ծանոթագրություններ ==
Կարլ Գյելլերուպ

Գյելլերուպ Կարլ (դան․՝ Karl Adolph Gjellerup, հունիսի 2, 1857(1857-06-02)[…], Ռոհոլտե, Դանիա - հոկտեմբերի 11, 1919(1919-10-11)[…], Կլոցշե, Սաքսոնիա, Գերմանիա), դանիացի գրող։
Գրել է դանիերեն և գերմաներեն։ «Իդեալիստ» (1878) թվականին առաջին վեպը պատմում է երիտասարդության կյանքի և հասարակության մեջ կանանց դերի մասին։ 1881 թվականին հրատարակել է «Ալոճենի» բանաստեղծությունների ժողովածուն։ «Գերմանացիների աշակերտը» (1882), «Միննա» (1889) վեպերում քննադատել է բուրժուական լիբերալիզմը, պատկերել բուրժուական գործամոլության բախումը իդեալիզմի հետ։ «Ջրաղաց» (1896) վեպը պատկերում է դանիական գյուղացիների կյանքն ու կենցաղը վերացական բարոյագիտության տեսանկյունից։ Իր հետագա ստեղծագործությունների վրա զգալի է դեկադենտության ազդեցությունը։ Գրել է դրամաներ, քննադատական աշխատություններ։ Նոբելյան մրցանակի դափնեկիր (1917)։


== Ծանոթագրություններ ==
Կոնոտոպ (գյուղ, Շեպետովի շրջան)

Անվան այլ կիրառումների համար տե՛ս՝ ԿոնոտոպԿոնոտոպ (ուկրաիներեն՝ Конотоп), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Կոնոտոպ գյուղում բնակվում էր 183 մարդ։ Բնակավայրը զբաղեցնում է 75 կմ² տարածք։ Բնակչության խտությունը կազմում էր 2440 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուր Յոլ (այլ կիրառումներ)

Բուր Յոլ, կարող է վերաբերել՝

Բուր Յոլ - գետ Ռուսաստանում, հոսում է Կոմի Հանրապետությունով
Բուր Յոլ - գետ Ռուսաստանում, հոսում է Կոմի Հանրապետությունով
Բուրնյուշ

Բուրնյուշ (ռուս.՝ Бурнюш, բաշկիրերեն՝ Бурныш), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 195 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուլյանովկա (գյուղ, Պոլտավայի շրջան)

Անվան այլ կիրառումների համար տե՛ս՝ ՈւլյանովկաՈւլյանովկա (ուկրաիներեն՝ Улянівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Ուլյանովկա գյուղում բնակվում էր 169 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գորսկի (Կոնստանտինովսկի շրջան)

Գորսկի (ռուս.՝ Горский), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Նիկոլաևսկի գյուղական համայնքի կազմի մեջ։
Մեգեստիկու

Մեգեստիկու (էստ․՝ Mägestiku), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոբերվալ (Կանադա)

Ռոբերվալ (ֆր.՝ Roberval), քաղաք Կանադայի Քվեբեկ նահանգում՝ Սագենեյ տարածաշրջանում (գետ Սեն Ժան)։ 2014 թվականին քաղաքում ապրել է 10 022 մարդ։ Քույր քաղաք՝ Բուտարե՝ Ռուանդա։ 


== Աշխարհագրական դիրքը ==

Ռոբերվալը գտնվում է Սեն Ժան գետի հարավարևմտյան ափին։
Քաղաքը Լյե դոմեն Դյու Ռուայի վարչական կենտրոնն է։ Ռոբերվալը Սեն Ժեն գետի երրորդ ամենամեծ քաղաքն է Ալմայից հետո


== Պատմություն ==

Ռոբերվալը անվանվել է Նոր Ֆրանսիայի թագավորի առաջին գեներալ-լեյտենանտ Ժան-Ֆրանսուա դե Ռոբերվալի (1500-1560) անունով։ Տարածքը, որտեղ գտնվում է քաղաքը, ձեռք է բերվել Թոմաս Ժամի կողմից 1855 թվականին։ Բնակավայրը հիմնադրվել է 1859 թվականին։ Քաղաքի աճը կապված է եղել անտառային արդյունաբերության զարգացման հետ։ 1888 թվականին Քվեբեկ-Սեն-Ժակ լճի երկաթուղային ընկերությունը Ռոբերվալում երկաթուղի է անցկացրել։ 1903 թվականին բնակավայրը դարձել է քաղաք։ 1976 թվականին Ռոբերվալը միավորվել է Սեն-Ժան-դե-Բրեբեֆի հետ։ 
Քաղաքը Սուրբ Ժան լճի նավիգացիոն և առողջարանային կենտրոնն է եղել։


== Բնակչություն ==
2011 թվականի մարդահամարի համաձայն՝ Ռոբերվալում բնակվում էր 10 227 մարդ։ Միջին տարիքը 48.3 տարին է։ Քաղաքի բնակչության 13,3% -ը 14 տարեկանից ցածր երեխաներ են, 6,2% -ը՝ 15-19 տարեկան, 20,0% -ը՝ 20-39 տարեկան, 32,0% -ը՝ 40-59 տարեկան, 28,4% -ը՝ 65 տարեկանից բարձր մարդիկ։ 
15տարեկանից բարձր 8865 բնակչից 3040 գտնվել են պաշտոնական ամուսնության մեջ, 1890-ը՝ քաղաքացիական ամուսնության, 2475–ը երբեք ամուսնացած չի եղել։ Ռոբերվալում կա 2830 տնային տնտեսություն և 1470 ընտանիք, ընտանիքում միջին թիվը 2,7 մարդ է, տնային տնտեսությունում՝ 2,1: Բնակչության 98,9% -ի մոտ միակ մայրենի լեզուն ֆրանսերենն է, բնակչության միայն 0,3% -ն է անգլերենը ճանաչել որպես միակ մայրենի լեզու։
2011 թվականին 58,7% -ը՝ քաղաքի բնակչության ավելի քան 25 տարեկանից բարձրը ստացել է բարձրագույն կրթություն (59,6% ազգային մակարդակ), Ընդ որում, 18,2% -ը ունեցել է համալսարանական դիպլոմ կամ աստիճան, 19,7% -ը՝ քոլեջի դիպլոմ և 20,8%-ը՝ առևտրային վկայական։ 2010 թվականին հարկերի վճարումից հետո ընտանիքի միջին եկամուտը կազմել է 58 097 դոլար։


== Ծանոթագրություններ ==
Օվալաձև աշխատասենյակ

Օվալաձև աշխատասենյակ, (անգլ.՝ Oval Office), ԱՄՆ նախագահների աշխատասենյակը Սպիտակ տանը։
Գտնվում է շենքի արևմտյան թևում։ Ունի երեք մեծ պատուհաններ, որոնք նայում են հարավ, և չորս դուռ։ Արևելյան դուռը դուրս է գալիս վարդագույն այգի, արևմտյան դուռը` ոչ մեծ առանձնասենյակ և ճաշասենյակ, իսկ հյուսիսարևելյան դուռը` նախագահի քարտուղարի սենյակ։ Նախագահի աշխատասեղանը հարավային պատուհանների տակ է։ Հյուսիսային մասում բուխարի է։
Կառուցվել է 1909 թվականին, առաջին տերը եղել է նախագահ Ուիլյամ Տաֆտը։
Սենյակի մեծ տրամագիծը 10.9 մ է, փոքր` 8.8 մ, իսկ առաստաղի բարձրությունը 5.6 մ է։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Օվալաձև աշխատասենյակ։ Պատմական լուսանկարներ(չաշխատող հղում)
Սպիտակ տան թանգարանը։ Օվալաձև աշխատասենյակ
Ֆրանկոֆոնիայի գագաթնաժողով

Ֆրանկոֆոնիայի գագաթնաժողով (ֆր.՝ Sommet de la francophonie), Ֆրանկոֆոնիայի միջազգային կազմակերպության անդամ երկրների և կառավարության ղեկավարների հանդիպումը, որը տեղի է ունենում 1986 թվականից ի վեր։


== Նկարագրություն ==
Գագաթնաժողովներում պետությունների կամ կառավարության ղեկավարները քննարկում են միջազգային քաղաքականությանը, համաշխարհային տնտեսությանը, ֆրանկոֆոնիայի համագործակցությանը, մարդու իրավունքներին ու կրթությանը, մշակույթին ու ժողովրդավարությանը առնչվող հարցեր։ Գագաթնաժողովի ընթացքում

սահմանում են Ֆրանկոֆոնիայի կազմակերպման կողմնորոշումները
ընդունում են բանաձևեր, որոնք անհրաժեշտ են Ֆրանկոֆոնիայի պատշաճ գործունեության և դրա նպատակների իրականացման համար
ընտրվում է Ֆրանկոֆոնիայի գլխավոր քարտուղարը
որոշում են կայացնում Ֆրանկոֆոնիայի միջազգային կազմակերպության նոր լիիրավ անդամների, ասոցիացված անդամների կամ դիտորդի անդամների ընդունելության մասին


== Գագաթնաժողովներ ==


== Ծանոթագրություններ ==


== Արտաքին հղումներ ==
Կայք էջ Archived 2018-09-10 at the Wayback Machine.
(5789) Սելլին

(5789) Սելլին (անգլ.՝ Sellin), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,569879 ա. մ., առավելագույնը մոտենում է 1,9596 ա. մ. հեռավորության վրա և հեռանում 3,1801 ա. մ.։ Արեգակի շուրջ մեկ ամբողջական պտույտ է կատարում 1504,76 երկրային օրվա ընթացքում, իր ուղեծրով շարժվելով միջինում 0,239241 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5789) Սելլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուբլևկա (գյուղ, Դաոլեկանովսկի շրջան)

Ռուբլևկա (ռուս.՝ Рублевка, բաշկիրերեն՝ Рублёвка), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերյոժա Բեժանյան

Սերյոժա Գարեգինի Բեժանյան (1923, Օձուն, Բորչալուի գավառ, Վրացական Սոցիալիստական Խորհրդային Հանրապետություն, ԱԽՖՍՀ, ԽՍՀՄ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Սերյոժա Բեժանյանը ծնվել է 1923 թվականին, Թումանյանի շրջանի Օձուն գյուղում։ Գյուղի միջնակարգ դպրոցն ավարտելուց հետո կամավոր մեկնել է կարմիր բանակ։ Զինվորական ծառայությունն սկսել է հայկական 409-րդ դիվիզիայում՝ որպես ռադիոկայանի պետ։ 1942 թվականի դեկտեմբերին նրանց զորամասը կռվել է Հյուսիսային Կովկասում, Մոզդոկ քաղաքի մատույցներում։ 1943 թվականի օգոստոսին Բեժանյանը փոխադրվել է 157-րդ հրաձգային բրիգադ, ուր նույնպես նշանակվել է ռադիոկայանի պետ։ Մասնակցել է Հյուսիսային Կովկասի մի շարք քաղաքների ու բնակավայրերի ազատագրմանը։ 1944 թվականի աշնանը Չորրորդ ուկրաինական ռազմաճակատում կռվել է Վորոշիլովգրադ քաղաքի ազատագրման մարտերին։ Մարտերից մեկում Սերյոժան վիրավորվել է և Սալսկի հոսպիտալում երկու ամիս բուժվելուց հետո կրկին մեկնել է ռազմաճակատ, 346-րդ դիվիզիա։ Ղրիմի ազատագրման համար Բեժանյանն իր ջոկատով անցել է Սիվաշը։ Ղրիմն ազատագրելուց հետո Սերյոժան գործուղվել է սպայական դպրոց, ավարտելուց հետո լեյտենանտի կոչումով 1944 թվականի սեպտեմբերին վերադարձել է 346-րդ դիվիզիա։ 1944 թվականի ամռանը դիվիզիան Մերձբալթիկայում ջախջախել է գերմանական զորախմբերին։ Ցուցաբերած խիզախության համար պարգևատրվել է «Հայրենական պատերազմի» 2-րդ աստիճանի շքանշանով։ Սեպտեմբերի 11-ին Սերյոժան ծանր վիրավորվել է, ապաքինվելուց հետո, 1945 թվականի մարտին, զորացրվել է բանակից։
Զորացրվելուց հետո Բեժանյանը երկար տարիներ աշխատել է Ալավերդու Սպանդարյանի անվան միջնակարգ դպրոցում, եղել է զինղեկ, դասավանդել է նաև աշխարհագրություն։ Ռազմահայրենասիրական աշխատանքներն օրինակելիորեն կազմակերպելու համար Բեժանյանը պարգևատրվել է ԴՕՍԱԱՖ-ի Կենտկոմի, ԽՍՀՄ պատերազմի վետերանների կոմիտեի, «Ուչիտելսկայա գազետայի», ՀԽՍՀ լուսավորության նախարարության պատվոգրերով և դիպլոմներով։


== Պարգևներ ==
Հայրենական պատերազմի 2-րդ աստիճանի շքանշան


== Ծանոթագրություններ ==